لعقدة، ف الرواية ب شكل خاص، و ف أعمال إبداعية آخرا، لّي فيها بنية ديال لحكي، بحال لمسرح و سّينيما، هي تلخيص ل لحكاية ب شكل كايبين النقطة (ولا النقط) اللي فيهوم لمشاكيل ولا لأحدات لكبيرة و كيفاش الشخصيات غادي يحلّوها ولا يسيرو ب الرواية ل النهاية ديالها. مفهوم العقدة عرف تطور كبير ف النقد الأدبي، و مرتابط بزّاف ب لمفهوم د الحبكة، لّي كايتسما ب لفرانساوية Intrigue، و لّي هي نّيت جاية من الطاليانية Intrigo، اللي كاتعني "شي حاجة مفشكلة ولا مخبّلة. غير هوما هاد جوج مفاهيم، لعقدة و لحبكة، تطورو ف النظريات الأدبية بشكل اللي خلا لحبكة كاتفوت التعريف د لعقدة ب الزيادة د البنية و الهيكلة ديال لعمل لإبداعي و الطريقة اللي كايتفاعلو بيها الشخصيات و الأحدات باش تتحلّ لعقدة. الحَبكة (في الأدب) الرواية عناصرها وأنواعها